Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 3 luku - Maatalous - IV jakso - Tiettyjä perinteiseen siirtymämenettelyyn kuuluvia yhteisiä markkinajärjestelyjä koskevat määräykset - 8 alajakso - Hedelmä- ja vihannesjalosteet - 304 artikla



Virallinen lehti nro L 302 , 15/11/1985 s. 0114



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 3 luku - Maatalous - IV jakso - Tiettyjä perinteiseen siirtymämenettelyyn kuuluvia yhteisiä markkinajärjestelyjä koskevat määräykset - 8 alajakso - Hedelmä- ja vihannesjalosteet - 304 artikla Hedelmä- ja vihannesjalostealan yhteisestä markkinajärjestelystä annetun asetuksen (ETY) N:o 516/77 3 artiklassa säädetyn tukijärjestelyn piiriin kuuluviin tuotteisiin sovelletaan Portugalissa seuraavia määräyksiä: 1. Edellä 238 artiklassa tarkoitettuun ensimmäiseen lähentämiseen asti asetuksen (ETY) N:o 516/77 3 b artiklassa tarkoitettu vähimmäishinta määritetään: - jalostettavaksi tarkoitetulle tuotteelle aiemman kansallisen järjestelyn mukaisesti Portugalissa vahvistetun hinnan perusteella tai - jos tällaista hintaa ei ole, niiden erikseen määritettävänä edustavana jaksona todettujen hintojen perusteella, jotka Portugalissa maksetaan jalostettaviksi tarkoitettujen tuotteiden tuottajille. 2. Siinä tapauksessa, että 1 kohdassa tarkoitettu vähimmäishinta on: - alhaisempi kuin yhteinen hinta, Portugalissa käytettävää hintaa muutetaan kunkin liittymistä seuraavan markkinointivuoden alussa 238 artiklassa määrättyjä yksityiskohtaisia sääntöjä noudattaen, - korkeampi kuin yhteinen hinta, jälkimmäistä sovelletaan Portugalin osalta liittymisestä alkaen. 3. a) Tomaattijalosteille Portugalissa myönnettävän yhteisön tuen määrä johdetaan nykyiselle yhteisölle lasketusta tuesta ensimmäisten viiden tai, jos 260 artiklan 2 kohtaa sovelletaan, ensimmäisten kolmen liittymistä seuraavan markkinointivuoden ajan ottaen huomioon tämän artiklan 2 kohdan soveltamisesta johtuvien, vähimmäistuottajahintojen välinen ero, ennen kun jälkimmäinen tuki mahdollisesti vähenee näille tuotteille nykyisessä yhteisössä vahvistetun takuukynnyksen ylittyessä. Silloin kun takuukynnys ylittyy nykyisessä yhteisössä, ja jos tämä osoittautuu tarpeen tavanomaisten kilpailuolosuhteiden takaamiseksi Portugalin ja nykyisen yhteisön tuotannonalojen välillä, päätetään asetuksen (ETY) N:o 516/77 20 artiklassa säädettyä menettelyä noudattaen, että Portugalin tasavalta kantaa 240 artiklan 3 kohdan a alakohdan mukaisesti kolmansiin maihin suuntautuvassa viennissä tasausmaksun, joka on enimmillään yhtä suuri kuin Portugalin osalta vahvistetun tuen ja vahvistetusta yhteisön tuesta mahdollisesti johdetun tuen välinen ero. Asetuksessa (ETY) N:o 1320/85 tarkoitetun järjestelyn voimassaolon päättyessä tasausmaksuja ei kanneta lainkaan, jos osoitetaan, että portugalilainen tuote ei ole saanut Portugalissa myönnettävää yhteisön tukea. Portugalissa sovellettava tuki ei missään tapauksessa saa olla korkeampi kuin nykyisessä yhteisössä myönnetyn tuen määrä; b) Yhteisön tuen myöntäminen Portugalissa rajataan a alakohdassa tarkoitettuna aikana markkinointivuosittain sellaiseen määrään jalosteita, joka vastaa seuraavia määriä tuoreita tomaatteja: - tomaattitiivisteiden valmistuksessa 685 000 tonnia, - kokonaisten kuorittujen tomaattien valmistuksessa 9 600 tonnia, - muiden tomaattituotteiden valmistuksessa 137 tonnia. Edellä vahvistetut määrät, jotka on mukautettu yhteisön kynnyksiin tuona ajanjaksona mahdollisesti tehtyjen muutosten mukaisesti, otetaan huomioon kyseisen ajanjakson päättyessä yhteisön kynnyksiä vahvistettaessa. 4. Portugalissa myönnettävän yhteisön tuen määrä johdetaan nykyiselle yhteisölle vahvistetusta tuesta 3 kohdan a alakohdassa tarkoitetun jakson päättyessä tomaattijalosteiden osalta, ja liittymistä seuraavan kuuden markkinointivuoden aikana muiden tuotteiden osalta ottaen huomioon 2 kohdan soveltamisesta johtuva vähimmäishintojen ero. 5. Yhteisön tukea sovelletaan Portugalissa kokonaisuudessaan seitsemännen liittymistä seuraavan markkinointivuoden alusta. 6. Nykyisessä yhteisössä voimassa olevat vähimmäishinta ja tuki viittaavat tämän artiklan soveltamista varten nykyisessä yhteisössä Kreikkaa lukuun ottamatta voimassa oleviin määriin.